(Ministru kabineta

2018. gada \_\_\_. \_\_\_\_\_\_\_\_\_\_

rīkojums Nr. \_\_\_\_)

**AZARTSPĒĻU UN IZLOŽU POLITIKAS PAMATNOSTĀDNES**

**2019.-2026.GADAM**

**Saturs**

[**1**.**Pamatnostādņu kopsavilkums** 3](#_Toc532834107)

[**2.Politikas mērķis** 3](#_Toc532834108)

[**3.Politikas rezultāti un rezultatīvie rādītāji** 4](#_Toc532834109)

[**4.Rīcības virzieni un uzdevumi** 5](#_Toc532834110)

[**5. Teritoriālā perspektīva** 13](#_Toc532834111)

[**6.Ietekme uz valsts un pašvaldību budžetiem** 13](#_Toc532834112)

# **1**.**Pamatnostādņu kopsavilkums**

Azartspēļu un izložu nozares (turpmāk - AI nozare) darbība tiek regulēta atbilstoši Azartspēļu un izložu likumam (turpmāk – AIL), kas stājās spēkā 2006.gada 1.janvārī, kā arī uz AIL pamata izdotajiem Ministru kabineta noteikumiem. Uz AI nozari attiecas arī citi Latvijas un Eiropas Savienības (turpmāk – ES) tiesību akti, tajā skaitā likuma “Par izložu un azartspēļu nodevu un nodokli” regulējums un Noziedzīgi iegūtu līdzekļu legalizācijas un terorisma finansēšanas novēršanas likuma regulējums attiecībā uz azartspēļu un izložu organizētāja tiesībām un pienākumiem noziedzīgi iegūtu līdzekļu legalizācijas un terorisma finansēšanas novēršanā.

ES līmenī AI nozare ir atzīta kā īpaša rakstura saimnieciska darbība, kura ņem vērā katras dalībvalsts īpatnības un tradīcijas – tās regulējums nav harmonizēts ES līmenī un ir katras dalībvalsts kompetencē. AI nozares regulējumam jāpiemēro subsidiaritātes princips un tam jābūt regulējuma pamatā, ņemot vērā dalībvalstu atšķirīgās tradīcijas un kultūru. Neskatoties uz to, ka azartspēļu nozares likumdošana nav harmonizēta, ievērojot sekas, kas var ietekmēt indivīdu, Eiropas Komisija ir izstrādājusi vairākus dokumentus, kas var tikt izmantoti, strādājot pie nacionālās likumdošanas pilnveidošanas.

Pamatnostādnēs izvērtēta esošā situācija azartspēļu un izložu jomā un attiecīgi izklāstītas konstatētās problēmas un iespējamie to risinājumu varianti. Pamatnostādnēs ietverti rīcības virzieni sabiedrības aizsardzības (ieskaitot atkarības no azartspēlēm un izlozēm novēršanas un profilakses pasākumus), reklāmas ierobežojumu, nelegālo un nelicencēto azartspēļu un izložu mazināšanas, azartspēļu pieejamības ierobežošanas (ieskaitot to fizisko izvietojumu pašvaldībās), nozares uzraudzības, kā arī jaunāko nozares attīstības tendenču jautājumos.

# **2.Politikas mērķis**

Azartspēļu un izložu politikas pamatnostādņu izstrādes mērķis ir veicināt uz ilgtermiņa attīstību orientētu, caurskatāmu, godīgu, legālu azartspēļu un izložu organizēšanu Latvijā, vienlaikus nodrošinot sabiedrības interešu, sabiedrības veselības un personas/spēlētāja tiesību aizsardzību un labklājību, tādējādi nodrošinot kvalitatīvus izklaides pasākumus sociāli atbildīgā un atkarības riskus neradošā veidā un mazinot nozares izraisītās sekas.

# **3.Politikas rezultāti un rezultatīvie rādītāji**

|  |  |  |  |  |  |  |
| --- | --- | --- | --- | --- | --- | --- |
| **1. Politikas rezultāts (PR) - Samazinās azartspēļu un interaktīvo izložu problemātisko spēlētāju skaits** | | | | | | |
| **Rezultatīvais rādītājs (RR)** | | **Rādītāja svara koeficients** | **2019. gads** | **2020.gads** | **2021.gads** | **2026.gads** |
| 1. Pozitīvi ietekmēto problemātisko vai potenciāli problemātisko spēlētāju skaits (% no visiem potenciāli problemātiskajiem un problemātiskajiem spēlētājiem) | | 1,  tajā skaitā: |  | 80% | 85% | 90% |
| * 1. Konkrētai spēlētāju kategorijai tiek liegta iespēja piedalīties azartspēlēs un interaktīvajās izlozēs. | | 0,25 | 0 | 80% | 85% | 90% |
| * 1. Azartspēļu un interaktīvo izložu spēlētāja paškontroles mehānisms. | | 0,1 | 0 | 90% | 100% | 100% |
| * 1. Azartspēļu norises vietu teritoriālā ierobežošana, ievērojot samērīgumu un samazinot iespējamo tiesvedību skaitu. | | 0,2 | 0 | 10% | 20% | 100% |
| * 1. Netiek veicināta pārmērīga interese par azartspēlēm un interaktīvajām izlozēm. | | 0,2 | 0 | 80% | 85% | 90% |
| * 1. Personām ir izpratne par azartspēļu un izložu kaitīgo ietekmi | | 0,1 | 0 | 70% | 80% | 90% |
| * 1. Mazināta atkarība no azartspēlēm un interaktīvajām izlozēm (% no esošo problemātisko spēlētāju skaita gadā). | | 0,15 | 2% | 5% | 10% | 10% |
|  | Nacionālā attīstības plāna 2014-2020.gadam rīcības virziena "Vesels un darbspējīgs cilvēks" viens no mērķiem ir veicinot veselīgu dzīvesveidu, [..], mazināt hronisko slimību un ārējo nāves cēloņu riska faktoru izplatību sabiedrībā, tādā veidā sekmējot iedzīvotāju veselības saglabāšanu un uzlabošanu, kas ir pamats ilgam un produktīvam darba mūžam. | | | | | |
|  | **2. Politikas rezultāts (PR) – Atbildīga un godīga uzņēmējdarbības vide** | | | | | |
| **Rezultatīvais rādītājs (RR)** | | | **2019. gads** | **2020.gads** | **2021.gads** | **2026.gads** |
| 1. Latvijā nelicencēto interaktīvo azartspēļu organizētāju piedāvātas spēles (% no kopējā azartspēļu un izložu tirgus). | | | 46% | 40% | 35% | 20% |
| 2.Mazināta sabiedrības motivācija piedalīties Latvijā nelicencēto interaktīvo azartspēļu organizētāju piedāvātajās spēlēs | | | 2% | 90% | 90% | 90% |
| 3. Uzņēmējdarbības vides pilnveidošana, t.sk. administratīvā sloga mazināšana | | | 5% | 5% | 10% | 10% |
|  | **3. Politikas rezultāts (PR) – Pilnveidota AI nozares uzraudzība** | | | | | |
| **Rezultatīvais rādītājs (RR)** | | | **2019. gads** | **2020.gads** | **2021.gads** | **2026.gads** |
| Efektīvāka azartspēļu un izložu reklāmu kontrole (ierobežotas neatļautās darbības AI nozarē, %) | | | 10% | 30% | 50% | 90% |
| 2. Samazināts sabiedrības sūdzību skaits par % | | | 20% | 20% | 20% | 20% |
|  | Sasaiste: Norāda atsauci uz hierarhiski augstākajiem un citiem attīstības plānošanas dokumentiem, kā arī Eiropas Savienības politikas plānošanas dokumentiem, kuros minēts politikas rezultāts un rezultatīvie rādītāji (ja attiecināms) | | | | | |

**4.Rīcības virzieni un uzdevumi**

|  |  |  |  |  |  |
| --- | --- | --- | --- | --- | --- |
| 1. Rīcības virziens – **Nelegālā tirgus ierobežošana** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Noteikt, ka elektronisko sakaru komersants piekļuves ierobežošanu Latvijā nelicencēta interaktīvo azartspēļu un/vai nelicencēta izložu organizētāja interneta mājaslapai nodrošina sev piemērotā veidā. | 2019 | FM, SM | IAUI | 2.PR (1.RR) |
| 2. | Noteikt elektronisko sakaru komersantam pienākumu, īstenojot piekļuves ierobežošanu Latvijā nelicencēta interaktīvo azartspēļu un/vai nelicencēta izložu organizētāja interneta mājaslapai, norādīt informāciju par Latvijā nelicencēto interaktīvo azartspēļu un/vai nelicencēto izložu spēlētāja atbildību un norādīt, ka Latvijā licencēto interaktīvo azartspēļu un/vai izložu organizētāju saraksts ir pieejams Izložu un azartspēļu uzraudzības inspekcijas mājaslapā. | 2019 | FM, SM | IAUI | 2.PR (1.RR) |
| 3. | Noteikt elektronisko sakaru komersantam soda naudu par Elektronisko sakaru likuma 19.panta pirmās daļas 22.punkta neievērošanu, kā arī pienākumu valsts budžetā ieskaitīt izrietošus neiegūtos nodokļu ieņēmumus, ja gadījumā šos līdzekļus nevar piedzīt no attiecīgā normatīvo aktu pārkāpēja. | 2019 | FM, SM | IAUI | 2.PR (1.RR) |
| 4. | Noteikt aizliegumu fiziskajām un juridiskajām personām piedalīties Latvijā nelicencētās interaktīvo azartspēļu organizētāja azartspēlēs un/vai nelicencētu izložu organizatoru izlozēs. | 2019 | FM | IAUI | 2.PR (2.RR) |
| 5. | Noteikt fiziskajām un juridiskajām personām soda naudu 100% apmērā par valsts neiegūtiem nodokļu ieņēmumiem no personas dalības Latvijā nelicencētās interaktīvo azartspēļu organizētāja azartspēlēs un/vai nelicencētās izložu organizatoru izlozēs, kā arī pienākumu valsts budžetā ieskaitīt izrietošus neiegūtos nodokļu ieņēmumus. | 2019 | FM | IAUI | 2.PR (1.RR, 2RR)) |
| 6. | Noteikt pienākumu kredītiestādēm un citiem maksājumu pakalpojumu sniedzējiem informēt Valsts ieņēmumu dienestu par fiziskās vai juridiskās personas veiktajiem tiešajiem un pastarpinātajiem darījumiem ar Latvijā nelicencētajiem interaktīvo azartspēļu un/vai nelicencētajiem izložu organizētājiem. Pārbaudes veikšanas pienākums tiek noteikts Valsts ieņēmumu dienestam | 2019 | FM | VID | 2.PR (1.RR, 2RR) |
| 7 | Īstenot informatīvo kampaņu par atbildības piemērošanu fiziskajām personām Latvijā no Latvijas teritorijas piedalīties Latvijā nelicencētās azartspēlēs un/vai nelicencētās izlozēs, kā arī citiem riskiem (atkarībām, krāpšanu un datu aizsardzības prasību neievērošanu) | 2019 | FM | IAUI | 2.PR (1.RR) |
| 2. Rīcības virziens – **Azartspēļu un izložu pieejamības regulēšana** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Normatīvajos aktos noteikt ierobežojumus sociāli neaizsargāto personu dalībai azartspēlēs. Pasākuma īstenošana ir tehniski iespējama pēc vienota azartspēļu spēlētāju reģistra ieviešanas un reģistra datu savietošanas no valsts un pašvaldību informācijas sistēmām par attiecīgajiem iedzīvotājiem piešķirtajiem statusiem. | 2020 | FM | VM, IAUI, LM | 1.PR (1.RR, 2.RR) |
| 2. | Normatīvajos aktos noteikt ierobežojumus “zemes” azartspēļu un interaktīvo azartspēļu apmeklējumu skaitam konkrētajā periodā, ja personas rīcība un apmeklējumu skaits norāda uz atkarības riskiem, labprātīgi virzot personu uz profilakses un/vai ārstēšanas iespējām. Pasākuma īstenošana ir tehniski iespējama pēc vienota azartspēļu spēlētāju reģistra ieviešanas. | 2020 | FM | VM, IAUI, LM | 1.PR (1.RR) |
| 3. | Normatīvajos aktos noteikt pienākumu azartspēļu organizētājiem piedāvāt regulārajam spēlētājam atbilstošu paškontroles instrumentu. | 2020 | FM | Nozares pārstāvji, VM, IAUI | 1.PR (2.RR) |
| 4. | Normatīvajos aktos noteikt skaidrus kritērijus, pēc kuriem pašvaldībām ir jāvadās, pieņemot lēmumu par konkrētas azartspēļu organizēšanas vietas atļaušanu vai aizliegšanu (t.sk. koncentrējot azartspēļu aktivitātes uzņēmējdarbību ekonomiski un sociāli visaktīvākajā pilsētas teritorijā, mazinot ietekmi uz kultūrvēsturisko mantojumu, koncentrēšanās uz tūristiem, vietu skaita noteikšanai proporcionāli iedzīvotāju skaitam noteiktajā pašvaldībā). | 2020 | FM | VM, VARAM | 1.PR (3.RR) |
| 3. Rīcības virziens – **Azartspēļu un izložu reklāmas ierobežošana** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Grozījumi Reklāmas likumā, nosakot IAUI kā kompetento iestādi azartspēļu reklāmas uzraudzībā un kontrolē. | 2019 | FM | EM, IAUI | 3.PR (1.RR) |
| 2. | Izvērtēt iespējas panākt AIL noteiktā reklāmas aizlieguma izpildes efektīvāku nodrošināšanu, tajā skaitā, piemērojot administratīvo atbildību jebkurai personai par azartspēļu reklāmas aizlieguma izplatīšanas pārkāpumu. | 2019 | FM | EM, IAUI | 3.PR (1.RR) |
| 3. | Grozījumi AIL, nosakot VAS “Latvijas Loto” pienākumu sertificēties Eiropas Loteriju Asociācijas Atbildīgas spēles standartam, nosakot atbilstības sertifikāta nepārtrauktības uzraudzību IAUI. | 2019 | FM | VAS “Latvijas Loto” | 1.PR (4.RR) |
| 4. | Grozījumi normatīvajos aktos, nosakot atbildīgas reklāmas principus preču un pakalpojumu loterijām. | 2019 | FM | IAUI | 1.PR (4.RR) |
| 4. Rīcības virziens – **Atkarības profilakses, problemātiskā spēlētāja atbalsts un sabiedrības izglītojoši pasākumi** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Īstenot valsts mēroga sabiedrības informēšanas pasākumus par procesu atkarības riskiem un pieejamo palīdzību iedzīvotājiem, kuri cieš no procesu atkarības. | Līdz 2023.g. | SPKC, VM | IAUI | 1.PR (5.RR) |
| 2. | Nodrošināt pašvaldībās profilakses pasākumus procesu atkarības (tostarp azartspēļu atkarības) risku mazināšanai | Līdz 2022.g. | SPKC, pašvaldības | IAUI | 1.PR (5.RR) |
| 3. | Izvērtēt iespēju paplašināt konsultatīvā tālruņa smēķēšanas atmešanai (67037333) darbību, nodrošinot telefonisku atbalstu arī iedzīvotājiem, kuri vēršas pēc palīdzība procesu atkarības, tai skaitā patoloģiskas azartspēļu spēlēšanas tieksmes rezultātā. | Līdz 2021.g. | SPKC, VM |  | 1.PR (6.RR) |
| 4. | Īstenot izglītojošas profilakses programmas skolās par procesu atkarības riskiem, adaptējot labās prakses programmas modeli no citām valstīm:  1) izstrādāt materiālus izglītojošām skolu prevencijas programmām skolēniem, programmu vadītājiem;  2) apmācīt programmu vadītājus;  3) īstenot programmu vispārizglītojošās skolās Latvijā | Līdz 2022.g. | SPKC, VM |  | 1.PR (5.RR) |
| 5. | Īstenot iedzīvotāju paradumu monitoringu, veicot regulārus pētījumus par atkarības izraisošo procesu lietošanas tendencēm un paradumiem valstī. | 2024 | SPKC, VM |  | 1.PR (5.RR, 6.RR) |
| 6. | Paplašināt funkcijas un celt IAUI kapacitāti, ieviešot un nodrošinot psihologa konsultācijas personām, kuras vēršas IAUI pēc palīdzības patoloģiskas azartspēļu spēlēšanas tieksmes rezultātā. | Līdz 2022.g. | IAUI | FM, VM | 1.PR (6.RR) |
| 7. | Īstenot valsts mēroga sabiedrības informēšanas pasākumus par IAUI piedāvātajiem psihologu pakalpojumiem, pašatteikušos personu/spēlētāju reģistru. | 2020 | IAUI |  | 1.PR (5.RR) |
| 8. | Uzlabot pieejamību valsts apmaksātai Minesotas stacionārās ārstēšanas programmai personām, kurām diagnosticēta patoloģiska tieksme uz azartspēlēm, palielinot apmaksāto ārstēšanas vietu skaitu (aptuveni par 100 pacientiem gada laikā). | No 2019.gaada | VM | RPNC | 1.PR (4.RR) |
| 9. | Nodrošināt valsts apmaksātas veselības vai klīnisko psihologu vadītas ambulatorās atbalsta grupas personām, kurām diagnosticēta patoloģiska tieksme uz azartspēlēm. |  | VM | RPNC | 1.PR (6.RR) |
| 10. | Īstenot apmācības klīniskajiem un veselības psihologiem, lai pilnveidotu profesionālās zināšanas un iemaņas attiecībā uz palīdzības sniegšanu izložu un azartspēļu spēlētājiem, tai skaitā personām, kurām raksturīga patoloģiska tieksme uz azartspēļu spēlēšanu. |  | VM, RPNC, IAUI |  | 1.PR (6.RR) |
| 11. | Vienotā no azartspēlēm un interaktīvajām izlozēm pašatteikušos personu/spēlētāju reģistra izveide |  | IAUI | FM | 1.PR (2.RR, 5.RR)) |
| 12. | Izglītības standartā skaidri definēti sasniedzamie rezultāti par procesu atkarību jautājumiem. |  | IZM | VM | 1.PR (5.RR) |
| 5. Rīcības virziens – **IAUI veiktā uzraudzības procesa pilnveidošana** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Normatīvajos aktos iekļauto prasību azartspēļu un izložu uzraudzībai lietderības pārskatīšana:  - prasības par izložu noteikumu izvietojumu biļešu tirdzniecības vietās;  - loteriju organizēšanas dokumentu iesniegšana preses tirdzniecības vietās. | 2020 | FM | IAUI | 3.PR (2.RR) |
| 2. | Veikt reklāmas uzraudzību un normatīvajos aktos noteikt tiesības IAUI pieņemt lēmumus par reklāmas pārkāpumiem. | 2019 | IAUI | EM | 3.PR (1.RR) |
| 3. | Nodrošināt informācijas apmaiņu starp IAUI un VID par Paziņojumu par fiziskai personai izmaksātajām summām, atbilstoši 25.08.2008 MK noteikumiem Nr. 677 “Noteikumi par iedzīvotāju ienākuma nodokļa paziņojumiem”, veicot attiecīgus grozījumus normatīvajos aktos. | 2019 | IAUI | VID | 2.PR (3.RR) |
| 4. | Veikt grozījumus AIL, pagarinot video ieraksta glabāšanas termiņu līdz 30 dienām. | 2019 | FM | IAUI | 2.PR (3.RR) |
| 5. | IAUI kapacitātes stiprināšana:  Papildu amata vietas  IAUI darbības un pienākumu pārskatīšana, novirzot ierobežotos resursus aktuālāko darbību veikšanai, atsakoties no nebūtiskām, aktualitāti zaudējušām prasībām, kas neietekmē azartspēļu un izložu darbības kvalitāti. | 2019 | FM | IAUI | 2.PR (3.RR) |
| 6. | Ierobežojums piedalīties izlozēs personām, kas nav sasniegušas 18 gadus, nodrošinot personu apliecinošu dokumentu pārbaudi tirdzniecības vietās. | 2019 | FM | IAUI | 1 PR (1.RR)  3.PR (2.RR) |
| 7. | Kontrolpārbaužu veikšana azartspēļu vietās, lai nodrošinātu nepilngadīgu personu pilnīgu aizliegumu iesaistīties azartspēļu spēlēšanā, un atbilstoša administratīvā atbildība par pārkāpumu gan juridiskām personām, gan klientu apkalpotājam. | 2019 | FM | IAUI | 1 PR (1.RR)  3.PR (2.RR) |
| 8. | Spēlētāju pašu noteikto spēlēšanas ierobežojumu ieviešanas izvērtēšana, un personu “pašatteikšanās” mehānisma ieviešana“zemes” azartspēlēm. | 2020 | FM | IAUI | 1 PR (2.RR) |
| 6. Rīcības virziens – **Azartspēļu un izložu nozares attīstības tendenču monitorings** | | | | | |
| **Nr. p. k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1. | Nozares konsultatīvā sanāksme. | 2019 | FM | visas |  |
| 2. | Citu ES dalībvalstu un pasaules valstu pieredzes izvērtēšana un labās prakses pārņemšana. | 2019 | FM | IAUI, LSBA, VAS “Latvijas Loto”, VM | 2.PR (1.RR) |
| 3. | Reģionālās sadarbības starp Baltijas valstīm nodrošināšana. | 2019 | IAUI | FM | 2.PR (3.RR) |
| 4. | Statistikas apkopošana, retrospektīvā tendenču izvērtēšana. | 2019 | IAUI | FM | 2.PR (1.RR) |
| 5. | IAUI informatīvā sanāksme ar nozari. | 2019 | IAUI | FM | 2.PR (3.RR) |
| 6. | Publikācijas un informatīvie materiāli. | 2019 | VM, IZM, IAUI |  | 2.PR (2.RR) |

# **5. Teritoriālā perspektīva**

Ietekme uz valsts (pašvaldību) teritoriālā plānojuma aspektiem ir atkarīga no izvēlētajiem Pamatnostādņu rīcības virzienu risinājumiem. Teritoriālās attīstības perspektīva tiks ietekmēta, pieņemot lēmumu par risinājumu azartspēļu fiziskās pieejamības ierobežojumu rīcības virzienā.

# **6.Ietekme uz valsts un pašvaldību budžetiem**

**Pamatnostādņu īstenošanai plānotie finanšu avoti ir valsts un pašvaldību budžets**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pasākums** | **Atbildīgā institūcija** | **Finansējuma avots** | **2019** | **2020** | **2021** | **2022** | **2023** | **2024** | **2025** | |
| **Ietekme uz bilanci saistībā ar budžeta izdevumiem t.sk.:** | | | | | | | | | |
| Īstenot valsts mēroga **sabiedrības informēšanas pasākumus** par procesu atkarības riskiem un pieejamo palīdzību iedzīvotājiem, kuri cieš no procesu atkarības. | VM, SPKC | ESF finansējums | 0 | 0 | 0 | 0 | 0 | 0 | 0 |
| Nodrošināt **pašvaldībās profilakses pasākumus** procesu atkarības (tostarp azartspēļu atkarības) risku mazināšanai | pašvaldības | ESF finansējums | 0 | 0 | 0 | 0 | 0 | 0 | 0 |
| Īstenot valsts mēroga **sabiedrības informēšanas pasākumus par IAUI piedāvātajiem** **psihologu pakalpojumiem**, pašatteikušos personu/spēlētāju reģistru. | FM | Valsts budžets | 0 | 0 | 0 | 0 | 0 | 0 | 0 |
| Izvērtēt iespēju **paplašināt konsultatīvā tālruņa smēķēšanas atmešanai** (67037333) darbību, nodrošinot telefonisku atbalstu arī iedzīvotājiem, kuri vēršas pēc palīdzība procesu atkarības, tai skaitā patoloģiskas azartspēļu spēlēšanas tieksmes rezultātā. | SPKC, VM | Valsts budžets[[1]](#footnote-1) | 0 | 54 653 | 54 653 | 54 653 | 54 653 | 54 653 | 54 653 |
| Īstenot izglītojošas **profilakses programmas skolās par procesu atkarības riskiem**, adaptējot labās prakses programmas modeli no citām valstīm:  1) izstrādāt materiālus izglītojošām skolu prevencijas programmām skolēniem, programmu vadītājiem;  2) apmācīt programmu vadītājus;  3) īstenot programmu (norāda skaitu) skolās Latvijā | SPKC, VM | ESF finansējums [[2]](#footnote-2),[[3]](#footnote-3) | 0 | 75 756 | 75 756 | 11 652 | 11 652 | 11 652 | 11 652 |
| Īstenot **iedzīvotāju paradumu monitoringu**, veicot regulārus pētījumus par atkarības izraisošo procesu lietošanas tendencēm un paradumiem valstī | SPKC, VM | Valsts budžets[[4]](#footnote-4) | 0 | 0 | 0 | 0 | 0 | 99 220 | 0 |
| **Paplašināt funkcijas un celt IAUI kapacitāti**, ieviešot un nodrošinot psihologa konsultācijas personām, kuras vēršas IAUI pēc palīdzības patoloģiskas azartspēļu spēlēšanas tieksmes rezultātā. | IAUI | Valsts budžets[[5]](#footnote-5) | 0 | 0 | 0 | 0 | 0 | 0 | 0 |
| Uzlabot pieejamību valsts apmaksātai **Minesotas stacionārās ārstēšanas** programmai personām, kurām diagnosticēta patoloģiska tieksme uz azartspēlēm, palielinot apmaksāto ārstēšanas vietu skaitu (aptuveni par 100 pacientiem gada laikā). | VM | Valsts budžets | 109 086 | 109 086 | 109 086 | 109 086 | 109 086 | 109 086 | 109 086 |
| Nodrošināt valsts apmaksātas veselības vai klīnisko **psihologu vadītas ambulatorās atbalsta grupas personām**, kurām diagnosticēta patoloģiska tieksme uz azartspēlēm. | VM | Valsts budžets | 40 872 | 40 872 | 40 872 | 40 872 | 40 872 | 40 872 | 40 872 |
| Īstenot **apmācības klīniskajiem un veselības psihologiem**, lai pilnveidotu profesionālās zināšanas un iemaņas attiecībā uz palīdzības sniegšanu izložu un azartspēļu spēlētājiem, tai skaitā personām, kurām raksturīga patoloģiska tieksme uz azartspēļu spēlēšanu. | VM | ESF finansējuma ietvaros | 65 822 | 24 768 | 24 768 | 0 | 24 768 | 0 | 0 |
| Pašatteikušos personu/spēlētāju reģistra izveide | IAUI | Valsts budžets[[6]](#footnote-6) | 80 000 | 4 800 | 4 800 | 4 800 | 4 800 | 4 800 | 4 800 |
| **KOPĀ,**  *tai skaitā:* |  |  | **295 780** | **309 935** | **309 935** | **221 063** | **245 831** | **320 283** | **221 063** |
| *Valsts pamatbudžetā* |  |  | **295 780** | **309 935** | **309 935** | **221 063** | **245 831** | **320 283** | **221 063** |
| *Pašvaldību budžetos* |  |  |  |  |  |  |  |  |  |
| *Speciālajā budžetā* |  |  |  |  |  |  |  |  |  |

Finanšu ministre D.Reizniece - Ozola

1. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-1)
2. Programmas īstenošana plānota 2021. un 2022.gadā. Sākot no 2022.gada nepieciešams papildu finansējums pedagogu apmācībām. [↑](#footnote-ref-2)
3. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-3)
4. Jautājums par papildu finansējuma piešķiršanu pamatnostādņu pasākumu īstenošanai skatāms Ministru kabinetā gadskārtējā valsts budžeta projekta un vidējā termiņa budžeta ietvara projekta sagatavošanas procesā kopā ar visu ministriju un citu centrālo valsts iestāžu prioritāšu pieteikumam, ievērojot valsts budžeta finansiālās iespējas. [↑](#footnote-ref-4)
5. Finanšu ministrijas esošā resora ietvaros. [↑](#footnote-ref-5)
6. Nepieciešamo finansējumu būs iespējams nodrošināt FM budžeta ietvaros, ja tiks atbalstīts FM prioritārais pasākums 13\_13\_P “Personas (spēlētāja) tiesību ievērošana brīvprātīga lieguma nodrošināšanai dalībai azartspēlēs un interaktīvajās izlozēs”. [↑](#footnote-ref-6)